**Құрметті ұстаздар!**

Еліміз үшін парасат пен пайымға толы тағы бір жыл ХХІ ғасыр қойнауына енгелі тұр. Бірлік пен бейбітшілік, ырыс пен бақ-береке сыйлаған Қоян жылымен қоштасып, санаулы күндерден кейін жаңа Ұлу жылымен қауышамыз. Жаңа жыл – жаңа бастамалар, жаңа мақсаттар бастау алатын, ертеңгі күнге үлкен үмітпен, сеніммен қадам басатын уақыт.

Биыл мектеп - лицей үшін мол жетістіктер мен торқалы тойларға толы сәтті жыл болды. Мектеп - лицейіміздің әрбір жеткен жетістіктері мен тындырымды істерінде әрқайсыңыздың жеке үлестеріңіз бар. Сондықтан баршаңызға жасампаз еңбектеріңіз бен мектеп -лицейге деген жанашыр ниеттеріңіз үшін шексіз ризашылығымды білдіремін.

Өткен жыл барлығымыз үшін айрықша маңызды, жағымды жаңалықтар мен жақсылыққа толы болды. Ал алдағы жылға артылар үміт пен сенімді бастамаларымыз бар.

Биылғы оқу жылын да жаман басатаған жоқпыз, талай жетістіктерге ие болдық! Жаңа жылымызды да жақсы қарсы алып жатырмыз. Кешек Аклима Степановна бастаған кіші қызметкерлеріміз және Әділет Мәнерханұлы басатаған ер-азаматтарымыздың есік алдына жасаған фигуралары үшін мектеп-лицейіміз Қала Әкімінің Алғыс хатымен 30000 тенге сертификатымен марапатталды. 3 оқушымыз олимпиадаға облысқа бара жатыр, 1 оқушымыз республикалық ғылыми жобалар байқауына бара жатыр. Сәттілік тілеймін

Жаңа оқу жылында да осындай жетістіктеріміз көп болады деп үміт артамыз. Барлықтарыңызды тағы да Жаңа жылмен құттықтаймын!